projecte-aina/catalan_government_crawling huggingface dataset:
Tens dubtes sobre si pots ajornar els pagaments del teu lloguer?
Vols conèixer les opcions per demanar microcrèdits bancaris?
Coneixes els ajuts que pots sol·licitar?
Necessites saber si pots demanar una moratòria per la teva hipoteca?
A l'Assessoria d'habitatge per a joves tenim les respostes.
Arran de l'Estat d'alarma decretat pel Govern espanyol a causa de la pandèmia de la COVID-19 s'han aprovat un seguit de mesures per atendre a les dificultats que pugueu tenir (també per la ciutadania en general) en el manteniment i el pagament de l'habitatge derivades d'aquesta situació, a través d'un Decret-llei.
Per això, la Direcció General de Joventut (DGJ) ha reforçat l'Assessoria d'habitatge per a joves, gratuïta i en línia, per orientar-vos si teniu dificultats o no podeu fer front a les despeses de l'habitatge -ja sigui en règim de lloguer com de compra- derivades de la pèrdua d'ingressos provocada per la crisi de la Covid19.
Amb aquest servei, els i les joves podeu adreçar qualsevol consulta al personal expert sobre les possibilitats d'ajornar els pagaments i demanar microcrèdits bancaris, o sobre els seus drets de continuar residint a l'habitatge malgrat hi hagués una extinció del contracte de lloguer o un judici de desnonament.
A més a més, hem elaborat la Guia Joves i Habitatge: mesures urgents durant el COVID 19 amb les preguntes més freqüents per tal de resoldre alguns dels dubtes més generals.
Contacta amb l'Assessoria d'habitatge per a joves!
I si vols estar al cas de totes les novetats, segueix-nos a través de les xarxes socials de Joventut ( ), on anirem actualitzant la informació de totes les mesures que es vagin aprovant!
Un any més Escena 25 obre la seva plataforma perquè puguis comprar entrades per a tot tipus d'espectacles, des del 25 de setembre fins al 30 de novembre, ininterrompudament.
Enguany disposes d'un termini de reserva de sis hores, i ja pots convidar i pagar una entrada perquè un amic t'acompanyi.
A més, si no tens acompanyant pots enviar un correu a Escena 25...t'ho solucionen!
Si tens entre 18 i 25 anys, amb la campanya Escena 25 podràs assistir a espectacles d'arts escèniques o música en viu durant els mesos d'octubre i novembre, amb uns preus especials, entre 3 i 10 euros.
Només t'has d'inscriure al web de la campanya durant els mesos d'octubre i novembre, seleccionar, reservar i comprar les entrades als espectacles i concerts als quals vulguis assistir per, posteriorment, recollir l'entrada a la taquilla de l'equipament.
Participen en la campanya més de 100 teatres i sales de concerts de Catalunya.
A més a més, cada dia 25 i 26 de mes fins al mes de juny s'obre la plataforma durant 24 hores perquè els joves puguin aconseguir entrades per als espectacles del mes següent.
És a dir, el 25 de març es podran comprar entrades pel mes d'abril.
Aquesta campanya és organitzada pel Departament de Cultura i una aliança formada per teatres, sales de concerts de Catalunya.
Compta amb el suport de TV3 i Catalunya Ràdio, i hi col·laboren la Direcció General de Joventut, les universitats i biblioteques de Catalunya, TRAM, FGC, TMB i RENFE.
Un any més, l'Observatori de les Dones en els mitjans de Comunicació convoca aquest concurs, enguany adreçat a joves entre el 12 i 16 anys dels centres educatius i entitats de lleure que formen part dels municipis de l'Observatori, per afavorir un ús no sexista ni androcèntric dels mitjans audiovisuals a través de la creació i la difusió de vídeos lliures d'estereotips masclistes.
Inscripcions obertes fins al 31 d'octubre!
Dues noves categories de participació: de 12 a 16 anys i de 14 a 16 anys.
Materials de suport elaborats per Youtubers destacats, entre els quals, Andy Asadaf
Seguiu el calendari del concurs.
Realitzeu el vídeo sobre la temàtica d'enguany
Per a qualsevol dubte o informació, podeu contactar amb [EMAIL]
Si teniu fusta de guionistes, actrius, actors, directores, directors o càmeres, ja podeu començar a pensar com explicaríeu una història que afavorís una societat menys sexista.
El 8 d'octubre es va presentar la campanya de sensibilització del Departament de Salut, en col·laboració amb The Ricky Rubio Foundation, contra el consum de tabac i que està protagonitzada pel jugador de la NBA, Ricky Rubio.
A Catalunya, l'edat mitjana en què els adolescents comencen a fumar és entre els 14 i els 15 anys i gairebé el 40% dels escolars de 14 a 18 anys ha fumat alguna vegada.
Altres dades destacades són, per exemple, que els joves de 15 a 25 anys consumeixen entre 5 i 6 cigarretes cada dia i que el 67% dels joves d'entre 15 i 25 anys ha intentat deixar de fumar almenys en una ocasió.
L'Organització Mundial de la Salut (OMS) recorda que el tabaquisme entre els joves té conseqüències importants a curt termini, com ara efectes respiratoris i no respiratoris, addicció a la nicotina i augment de risc de consumir altres drogues: alcohol, marihuana o cocaïna.
A llarg termini, però, l'impacte també és negatiu: els estudis demostren que els primers signes de malalties del cor i d'ictus es poden trobar en adolescents que fumen; també, que fumar a un edat primerenca augmenta el risc de càncer de pulmó.
S'estima que qui comença a fumar als 15 anys té el triple de probabilitats de morir de càncer que qui comença a fumar als 25 anys, i que, entre els joves que continuen fumant, un terç morirà prematurament a causa del tabac.
Augment de l'ús de cigarretes electròniques entre els joves
Un de cada dos escolars ha provat una cigarreta electrònica, quan el 2016 només era un de cada cinc.
Cal saber que és totalment fals que aquest tipus de productes siguin un mitjà efectiu per deixar de fumar.
No hi comptis amb aquests dispositius.
Descobreix els quatre reptes d'en Ricky Rubio!...i!
Convocats per la Federació d'Ateneus de Catalunya (FAC) per reconèixer la creativitat, l'originalitat, la qualitat i l'esforç de les diferents associacions culturals, les persones i les empreses del país promouen la cultura i l'associacionisme cultural.
Inclouen sis categories: Comunicació Associativa, Creativitat Artística, Capacitat d'Innovació, Foment de la Participació, Treball en Xarxa, i el Premi Jove, Proposa!
Termini de presentació de candidatures: 10 de novembre de 2019.
Les candidatures s'han de presentar via web i s'han d'ajustar als requeriments previstos al formulari de presentació disponible a www. ateneus.cat, on caldrà adjuntar aquells materials, fotografies i altres informacions que es cregui oportú aportar.
Tan sols es podrà presentar una única candidatura a cada categoria.
Les candidatures premiades en els darrers tres anys no es podran presentar un altre cop si el projecte no ha sofert un canvi destacat.
Les candidatures seran valorades pel jurat en funció dels criteris següents:
Poden optar a aquesta categoria dels Premis Ateneus totes aquelles iniciatives organitzades per grups de joves d'entre 16 i 30 anys.
Les candidatures les han de presentar les entitats federades que donen suport als grup de joves, els quals poden pertànyer a les seves pròpies seccions juvenils o no estar associats.
La proposta haurà de tenir el vist-i-plau de l'entitat on està prevista la realització de l'activitat.
Cada entitat només podrà acollir un projecte que haurà de ser realitzat l'1 de setembre de 2019 i el 15 de novembre de 2020.
Tant en la realització com en la difusió de l'activitat caldrà fer constar que l'entitat ha estat guanyadora del Premi Jove, proposa! 2019, convocat per la Federació d'Ateneus de Catalunya.
Abans del 15 de desembre de 2020, les entitats premiades hauran de presentar una memòria justificativa de l'activitat duta a terme.
El veredicte del jurat es farà públic el dia del lliurament dels Premis Ateneus que tindrà lloc durant el mes de desembre.
El lloc i el programa s'anunciarà amb suficient antelació al web de la FAC.
Es concediran tres premis per cada categoria:
AMIC-Ficcions és un concurs literari en català adreçat a joves estudiants d'entre 14 i 18 anys de Catalunya, Catalunya Nord, Andorra, Illes Balears, País Valencià i Franja de Ponent.
Enguany les inscripcions al concurs s'obriran el proper 5 d'octubre.
L'objectiu és crear una història de ficció en tres capítols prenent com a punt de partida un inici de relat que cal escollir entre diverses propostes.
Hi ha dues modalitats de participació: en grups de fins a tres membres o individual.
El funcionament és molt senzill, el primer pas és registrar-se a la pàgina web www.ficcions.cat a partir del proper 5 d'octubre i triar una de les opcions d'inici de novel·la que ofereix el concurs.
Després, d'acord amb freqüència d'uns 15 dies aproximadament, l'alumne o el grup d'alumnes haurà de publicar un nou capítol de la història, en total 3 capítols.
La segona quinzena del mes d'abril de 2021 és prevista la publicació dels noms dels finalistes, i al mes de maig el lliurament dels premis a la millor història, a la segona millor història, i premis territorials.
Podeu seguir el Ficcions a Facebook, Twitter i Instagram per assabentar-vos de les darreres novetats del concurs.
De manera excepcional, enguany la festa de la pagesia se celebra a les xarxes socials els propers 3 i 4 d'octubre.
Participa gratuïtament a tallers, tutorials, recorreguts virtuals, píndoles sobre alimentació i gaudeix d'entrevistes i receptes elaborades en un entorn rural amb total seguretat des de casa.
Veure com i on es produeixen els aliments que ens arriben a la taula, saber com treballen els pagesos i els pescadors, descobrir productes de temporada, visitar cases de pagès, granges, obradors...
Aquest és l'esperit de l'experiència turística Benvinguts a pagès, uns dies de portes obertes a la feina de la pagesia i a la pesca a Catalunya que se celebra durant un cap de setmana de primavera des de fa cinc anys.
Per a l'edició d'enguany, la pandèmia obliga a traslladar la gran festa de la pagesia catalana a internet, durant el cap de setmana del 3 i 4 d'octubre, on una representació dels productors i productores del país oferiran xerrades divulgatives, visites virtuals i tutorials amb consells sobre alimentació, entre d'altres activitats.
Coneix l'origen del que menges i aprofita per millorar la teva alimentació!
La Federació d'Ateneus de Catalunya (FAC) convoca anualment els Premis Ateneus per reconèixer la creativitat, l'originalitat, la qualitat i l'esforç d'associacions culturals, persones i empreses del país que promouen la cultura i l'associacionisme cultural.
Poden optar a aquesta categoria dels Premis Ateneus totes aquelles iniciatives organitzades per grups de joves d'entre 16 i 30 anys.
Les candidatures les han de presentar les entitats federades que donen suport als grup de joves, els quals poden pertànyer a les seves pròpies seccions juvenils o no estar associats.
La proposta haurà de tenir el vist-i-plau de l'entitat on està prevista la realització de l'activitat.
Cada entitat només podrà presentar un projecte que haurà de ser realitzat entre l'1 de setembre de 2020 i el 15 de novembre de 2021.
El premi d'aquesta categoria consisteix en un guardó, 1.500 € i el suport tècnic de dinamització ofert per la FAC per acompanyar la realització del projecte guanyador durant 3 mesos.
Tant en la realització com en la difusió de l'activitat caldrà fer constar que l'entitat ha estat guanyadora del Premi Jove, proposa! 2020, convocat per la Federació d'Ateneus de Catalunya.
Les candidatures s'han de presentar via web d'acord als requeriments previstos al formulari de presentació disponible a www. ateneus.cat.
Cal adjuntar aquells materials, fotografies i altres informacions que es cregui oportú aportar.
Les candidatures premiades en els darrers tres anys no es podran presentar un altre cop si el projecte no ha sofert un canvi destacat.
Termini de presentació de candidatures: 1 de novembre de 2020.
Criteris de valoració dels Premis Ateneus
Estàs perdut entre tanta aplicació per a dispositius mòbils que porta el nom de YouTube?
No tens clar perquè serveix cadascuna i si són apps oficials?
Tot seguit t'aclarim aquesta confusió i t'informem de totes les apps oficials de YouTube perquè puguis treure-li tot el suc.
Llicència CC0-Mizter_x94-(Pixabay)
Comencem per la versió estàndard de la plataforma de vídeos amb més seguidors/es i que probablement ja deus tenir instal·lada.
També disposa de la versió web, per a Andoid TV i per a Google Tv
Aquesta és l'aplicació de YouTube més recent creada per Google.
Es tracta d'una versió especial per a països en desenvolupament i amb greus problemes de connectivitat.
Ocupa poc espai i et permet descarregar vídeos per veure'ls offline, minimitzant l'ús de dades.
No està disponible a l'Estat espanyol, però sí a més de 130 països.
Anteriorment coneguda com YouTube Creator, és l'aplicació per gestionar des del mòbil el teu canal de YouTube.
Amb ella pots consultar les estadístiques dels teus vídeos, gestionar-los, veure els comentaris que reps i estar sempre al dia del que passa al teu canal.
Aquesta aplicació et permet utilitzar YouTube, més que com a reproductor de vídeo, com a reproductor d'àudio per escoltar música.
Música que continuarà sonant encara que s'apagui la pantalla del teu dispositiu.
L'aplicació filtra només els vídeos musicals, prescindint de la resta de vídeos d'altres temàtiques.
Aquesta és l'aplicació del servei de televisió de YouTube, comprès per desenes de canals.
Cal pagar una subscripció mensual, i només està disponible en 50 ciutats dels Estats Units.
Permet enregistrar els teus programes favorits i guardar-los en el núvol de Google, on es quedaran nou mesos, sense límit d'espai.
Com el seu nom indica, aquesta és la versió especial de YouTube pensada per a usar en visors de realitat virtual.
La interfície es converteix en un futurista entorn 3D des d'on pots seleccionar i veure vídeos en 360 graus.
Està disponible, per ara, en exclusiva per visors Daydream View.
Per si de cas, tingues a mà unes biodramines.
Disponible en versió web i Android.
Aquesta és la versió de YouTube per als més menuts.
És una versió més simplificada, els vídeos filtrats per mostrar teòricament només els aptes per als més petits i s'inclouen diversos controls addicionals.
Per exemple, és possible establir un temps màxim de vídeos que es poden veure al dia.
No està disponible a tots els països, però, sí a l'Estat espanyol.
Si ets pare o mare t'aconsellem consultar la Guia per a pares de YouTube Kids.
Versió de YouTube adreçada als afeccionats als vídeojocs.
És un servei de streaming de vídeos amb contingut exclusiu per gamers.
És possible veure tant les replays, les ressenyes, els speedruns, els tràilers i altres dels teus canals favorits com enregistrar i retransmetre directament des del mòbil.
Competència directa de l'altra plataforma de streaming de vídeojocs Twitch.
És la versió estàndard de YouTube, però sense anuncis.
Ho has endevinat!, no és gratuïta i a més, només està disponible a Austràlia, Corea, Mèxic, Nova Zelanda i els Estats Units.
Aquesta és la família YouTube...de moment.
T'has demanat mai perquè tots els assistents virtuals tenen veu femenina?
Penses que en els països amb més paritat de gènere hi ha més dones amb estudis d'informàtica i tecnologia avançada?.... penses que les aplicacions tecnològiques es troben exemptes de prejudicis de gènere?
Enguany la UNESCO ha publicat en la seva biblioteca digital l'informe d'un dels estudis més recents sobre tecnologia i bretxa de gènere.
El mite de la tecnologia i en concret de les TIC (tecnologies de la informació i les comunicacions) és sovint al darrera de la nostra percepció de la seva suposada neutralitat: "les màquines no s'equivoquen...les aplicacions tecnològiques estan basades en principis científics...", sense adornar-nos que estem deixem de qüestionar-les com a reproductores de desigualtat.
Les aplicacions tecnològiques es produeixen en societat i per tant son una construcció cultural més, on podem trobar implicades les mateixes qüestions que trobem en altres àmbits, com en les condicions laborals, l'aplicació de les lleis, els continguts educatius, l'organització de l'esport professional...
Aquest és el títol de l'informe publicat per la UNESCO sobre l'estudi realitzat conjuntament amb EQUALS, una coalició internacional de governs i empreses de tecnologia que lluita contra la desigualtat de gènere en el món de la tecnologia.
L'estudi identifica tres elements que generen prejudicis de gènere:
En el primer examina com els assistents virtuals basats en intel·ligència artificial, com Siri, Alexa, Cortana o Google Assistant, poden estar perpetuant els estereotips de gènere.
Cal tenir en compte que estan dissenyats en sectors professionals eminentment masculins.
D'altra banda, la decisió de feminitzar-los se sol basar en fòrums en línia on es demana a les persones de compartir com se'ls imaginen, oferint imatges per ajudar a evocar-los.
El segon capítol descriu la persistència de la bretxa de gènere en habilitats digitals, i ofereix recomanacions polítiques per combatre-la.
I en el tercer es presenta una investigació que explica la paradoxa de la igualtat de gènere en les TIC: en els països amb nivells més alts d'igualtat de gènere, com els europeus, hi ha les proporcions més baixes de dones amb estudis avançats en tecnologies de la informació, i per contra, els països amb nivells més baixos d'igualtat de gènere, com els de la regió àrab, tenen major proporció de dones amb aquest tipus d'estudis.
L'informe proposa recomanacions com finançar estudis per aprofundir en el paper de la intel·ligència artificial en els prejudicis de gènere, evitar la pràctica de configurar assistents virtuals femenins per defecte, i promoure les habilitats digitals en les dones i la seva inclusió en el sector professional de la tecnologia.
Fa 30 anys el món digital va arribar per quedar-s'hi, primer com a interconnexió universitària i militar.
Després per connectar persones i empreses, i actualment com a mitjà de comunicació i interrelació de les persones més enllà de la vida real.
Des del govern es vol fomentar un bon ús d'aquests mitjans entre els joves i donar eines per poder gestionar el moment actual que estem vivint.
Amb la nova situació que estem vivint, on tots estem confinats a les nostres cases i la tecnologia com a única forma de socialtzació.
Ara més que mai la realitat és força virtual i hem de ser capaços de posar els nostres propis limits, ja que sinó vivim falses realitats.
L'arribada dels smartphones ha fet que la tecnologia a les mans dels joves (i adults) pugui arribar a ser addictiva, incontrolada i compulsiva, fins al punt que es converteix en una nova realitat on podem viure tota mena de situacions (grooming, sexpreading, phubbing...), però també podem fer que sigui un espai de creació on els límits els posa un mateix.: A les XXSS la realitat la marques tu, pots compartir-la, crear-la o augmentar-la però sempre marcant els teus propis límits
Ja ha passat un mes des de Nadal, ja estem plenament adaptats a aquells ginys electrònics que ens han regalat, però arriba el moment de decidir què fem amb aquells a qui substitueixen, estan a punt de quedar a l'oblit i no sabem com actuar.
Doncs en podem fer moltes coses i cap d'elles passa per llençar-los a la brossa de forma indiscriminada.
Any rere any es venen milions de dispositius electrònics que, a la vegada, generen milions de residus anomenats RAEE (Residus d'Aparells Elèctrics i Electrònics) quan substitueixen els vells pels nous (telèfons mòbils, tauletes, càmeres, etc.).
Dispositius que amaguen components i materials altament tòxics, amb un gran impacte contaminant per al medi ambient i per a les persones.
De cap de les maneres no podem continuar llençant aquests dispositius a les escombraries, el planeta no ho pot ni assumir ni absorbir.
Hi ha però, moltes alternatives per donar una segona vida als nostres "gadgets".
En alguns casos no cal ni que ens desprenguem d'aquests dispositius sinó que els podem atorgar noves funcions o utilitats.
Per exemple, fer servir el mòbil vell com a comandament a distància o sistema de vídeovigilància.
Són deixalleries específiques per desfer-nos dels residus que no podem llençar als contenidors que trobem al carrer.
Des d'aquests punts s'inicia un procés de tractament per evitar que generin problemes ambientals o per poder reutilitzar-los i reciclar-los correctament.
N'hi ha molts arreu de Catalunya.
A més a més, alguns municipis ofereixen descomptes en la taxa de residus per aquelles persones que contribueixin amb el reciclatge de la localitat.
Consulta el web del teu ajuntament per saber si el teu n'és un d'ells o no.
Les empreses d'electrònica de consum
Algunes empreses fabricants de productes electrònics disposen del seu propi programa de reciclatge i l'incentiven amb campanyes com targetes regal, descomptes o altres promocions.
Destinació: els sectors o països més desfavorits
Els aparells que ja no utilitzes poden tenir una funció social, solidària o mediambiental.
Hi ha organitzacions i associacions sense ànim de lucre que els recullen, els reparen, si s'escau, i els donen als sectors o països més desfavorits per ser reutilitzats.
Així es contribueix alhora a lluitar contra l'escletxa digital.
El reciclatge de dispositius electrònics també pot servir per recollir diners que es fan servir per a projectes com:
Evidentment, també et pots desprendre dels teus "gadgets" venent-los en el mercat de segona mà en botigues especialitzades o mitjançant plataformes de compravenda en línia entre particulars.
Tampoc no podem obviar el sistema de venda més antic del món: el boca-orella.
Finalment, recordeu abans de desprendre-us dels dispositius, d'esborrar totes les dades (deseu-les primer en algun sistema d'emmagatzematge) i restaureu-los a la configuració inicial de fàbrica.
A banda de les mesures de protecció del medi ambient que poden incentivar els governs i les institucions, el primer pas, el primer gest, està a les teves mans.
Recicla correctament els dispositius electrònics i redueix les escombraries electròniques.
Si t'indignen les injustícies mediambientals, ara tens un espai on poder-les denunciar i difondre: l'Observatori contra la Injustícia Mediambiental Youth4EJ, en el marc del projecte europeu SAME WORLD.
L'Observatori contra la Injustícia Mediambiental posa a disposició de tots els i les joves de 13 a 25 anys la plataforma virtual Youth4EJ per fer denúncies mediambientals.
Tant si esteu estudiant, com si sou activistes d'algun moviment ecologista, aquest és l'espai que podeu fer servir per fer sentir la vostra veu.
Aquesta plataforma vol promoure la participació activa de la joventut d'arreu del món en aquests temes i busca el vostre compromís i implicació en fòrums virtuals i xarxes socials.
Youth4EJ fa d'altaveu per compartir, analitzar i reflexionar sobre qüestions com el creixent nombre de residus als mars i oceans; la falta d'accés a l'aigua potable; les migracions involuntàries a causa dels efectes del canvi climàtic; els efectes dels pesticides en l'agricultura; la sobreexplotació de recursos naturals; la sequera i la desertització, o l'impacte de la indústria en el medi ambient i en la salut de les persones, entre molts altres temes.
A banda de recollir casos locals i internacionals, on es vulnera la justícia mediambiental, la plataforma també pretén oferir continguts educatius i informatius que puguin utilitzar-se a les escoles o per elaborar campanyes de sensibilització.
Per fer una denúncia d'una cas concret podeu publicar-lo directament a la plataforma (a l'apartat Report a case ), on un equip del projecte valorarà els casos i elaborarà conjuntament diversos blogs per entrar amb detall en les denúncies, i que aquestes es puguin difondre.
Podeu redactar la vostra denúncia en anglès o en la vostra llengua materna.
Allà també podreu llegir totes les denúncies que ja han entrat altres joves com vosaltres.
Com no podem dominar tots els idiomes del món, podeu fer servir els traductors automàtics i gratuïts de la xarxa per entendre què estan denunciant els joves d'altres zones del món.
El projecte SAME World és el resultat d'un gran partenariat entre diferents associacions europees, que inclou associacions de professors, oenegés i un consorci d'universitats en línia.
Tots junts treballen per informar i sensibilitzar sobre qüestions de justícia mediambiental, canvi climàtic i migracions mediambientals, especialment entre estudiants, professors i educadors d'arreu d'Europa.